Source: http://www.legex.ro/Instructiuni-2-2016-148126.aspx
Timestamp: 2020-06-01 08:35:12+00:00

Document:
Instrucţiuni 2/2016 | Legislatie gratuita
Instrucţiuni 2 2016 abrogat de Instrucţiuni 2 2017
Instrucţiuni Nr.2 din 21.07.2016
privind întocmirea şi depunerea situaţiilor financiare la 30 iunie 2016 de către Fondul de garantare a asiguraţilor
ACT EMIS DE: Fondul de Garantare a Asiguratilor
ACT PUBLICAT ÎN MONITORUL OFICIAL NR. 586 din 02 august 2016
În conformitate cu prevederile art. 24 lit. a) pct. (vii) şi art. 30 din Legea nr. 213/2015 privind Fondul de garantare a asiguraţilor,în baza prevederilor art. 9 lit. h) din Statutul Fondului de garantare a asiguraţilor*), a prevederilor din Reglementările contabile aferente situaţiilor financiare anuale aplicabile Fondului de garantare a asiguraţilor, aprobate prin Norma Autorităţii de Supraveghere Financiară nr. 15/2016, şi a prevederilor din Legea contabilităţii nr. 82/1991, republicată, cu modificările şi completările ulterioare,*) Statutul Fondului de garantare a asiguraţilor nu a fost publicat în Monitorul Oficial al României, Partea I.Fondul de garantare a asiguraţilor emite următoarea instrucţiune: Articolul 1Prezenta instrucţiune stabileşte modul de întocmire a situaţiilor financiare semestriale de către Fondul de garantare a asiguraţilor, denumit în continuare Fond, şi de depunere a acestora la unitatea teritorială a Ministerului Finanţelor Publice, cu respectarea prevederilor Legii contabilităţii nr. 82/1991, republicată, cu modificările şi completările ulterioare, şi a Normei Autorităţii de Supraveghere Financiară nr. 15/2016 privind aprobarea Reglementărilor contabile aferente situaţiilor financiare anuale aplicabile Fondului de garantare a asiguraţilor. Articolul 2(1) Fondul menţionat la art. 1 depune situaţiile financiare, denumite în continuare raportări contabile la 30 iunie 2016, la unitatea teritorială a Ministerului Finanţelor Publice, în format hârtie şi format electronic sau numai în format electronic, având ataşată o semnătură electronică extinsă.(2) Formatul electronic al raportărilor contabile la data de 30 iunie 2016, generat prin programul de asistenţă, constă întrun fişier PDF având ataşat un fişier xml care conţine datele de identificare a Fondului, precum şi un fişier cu extensia zip. Fişierul cu extensia zip conţine raportările contabile la 30 iunie 2016 şi documentele cerute de lege aşa cum acestea sunt întocmite de Fond, scanate alb-negru, lizibil şi cu o rezoluţie care să permită încadrarea în limita a 9,5 MB a fişierului PDF la care este ataşat fişierul zip.(3) Formatul electronic prevăzut la alin. (2) conţine formularistica necesară şi programul de verificare cu documentaţia de utilizare aferentă şi este obţinut prin folosirea programului de asistenţă elaborat de Ministerul Finanţelor Publice pentru întocmirea raportărilor contabile la 30 iunie 2016.(4) Programul de asistenţă este pus la dispoziţia Fondului în mod gratuit de unitatea teritorială a Ministerului Finanţelor Publice sau poate fi descărcat de pe serverul de web al Ministerului Finanţelor Publice, de la adresa www.mfinante.ro(5) Raportările contabile la 30 iunie 2016 pot fi depuse la registratura unităţii teritoriale a Ministerului Finanţelor Publice sau la oficiile poştale, prin scrisori cu valoare declarată, potrivit prevederilor Hotărârii Guvernului nr. 627/1995 privind îmbunătăţirea disciplinei depunerii bilanţurilor contabile şi a altor documente cu caracter financiar-contabil şi fiscal, de către operatorii economici şi alţi contribuabili. Articolul 3(1) Fondul întocmeşte şi depune raportări contabile la 30 iunie 2016 care cuprind următoarele formulare:a)bilanţ, respectiv situaţia activelor, datoriilor şi capitalurilor proprii (cod 10) - conform anexei nr. 1; b)cont de profit şi pierdere, respectiv situaţia veniturilor şi cheltuielilor (cod 20) - conform anexei nr. 2; c)date informative (cod 30) - conform anexei nr. 3. (2) Formularele prevăzute la alin. (1) cuprinse în raportările contabile la 30 iunie 2016 sunt întocmite pe baza balanţei de verificare a conturilor sintetice încheiată la data de 30 iunie 2016 prin utilizarea planului de conturi aplicabil, conform Normei Autorităţii de Supraveghere Financiară nr. 15/2016 privind aprobarea Reglementărilor contabile aferente situaţiilor financiare anuale aplicabile Fondului de garantare a asiguraţilor. Articolul 4(1) Raportările contabile la 30 iunie 2016 sunt semnate de persoanele în drept şi de către administratorul sau persoana care are obligaţia gestionării Fondului şi include şi numele în clar al acestora. Calitatea persoanei care a întocmit raportările contabile la 30 iunie 2016 se completează cu director economic, contabil-şef sau altă persoană împuternicită să îndeplinească această funcţie, potrivit legii.(2) Prin persoană împuternicită să îndeplinească această funcţie se înţelege orice persoană angajată potrivit legii, care îndeplineşte condiţiile prevăzute de Legea contabilităţii nr. 82/1991, republicată, cu modificările şi completările ulterioare. Articolul 5(1) Fondul completează datele de identificare (denumire, adresa şi telefon), cele referitoare la încadrarea corectă în forma de proprietate (anexa nr. 1), precum şi codul unic de înregistrare, citeţ, şi codul privind activitatea, fără a se folosi prescurtări sau iniţiale.(2) Necompletarea corectă pe prima pagină a formularului „Situaţia activelor, datoriilor şi capitalurilor proprii" a datelor prevăzute la alin. (1) conduce la imposibilitatea identificării Fondului şi, în consecinţă, se consideră că raportările contabile nu au fost depuse.(3) Fondul completează codul privind activitatea desfăşurată, potrivit Clasificării activităţilor din economia naţională - CAEN, aprobată prin Ordinul preşedintelui Institutului Naţional de Statistică nr. 337/2007. În cazul în care Fondul desfăşoară mai multe activităţi, se trece codul activităţii preponderente, care defineşte profilul Fondului (respectiv codul clasei CAEN al activităţii preponderente).(4) Formularele care compun raportările contabile la 30 iunie 2016 se completează în lei. Această unitate de măsură se trece pe fiecare formular în parte. Articolul 6Raportările contabile la 30 iunie aprobate de către Consiliul de administraţie al Fondului se depun la unitatea teritorială a Ministerului Finanţelor Publice până cel mai târziu la data de 16 august 2016. Articolul 7Anexele nr. 1-3 fac parte integrantă din prezenta instrucţiune. Articolul 8Nerespectarea prevederilor prezentei instrucţiuni se sancţionează în conformitate cu prevederile Legii contabilităţii nr. 82/1991, republicată, cu modificările şi completările ulterioare. Articolul 9Prezenta instrucţiune se publică în Monitorul Oficial al României, Partea I, şi intră în vigoare la data publicării acesteia în Monitorul Oficial al României. Directorul general al Fondului de garantare a asiguraţilor, Cristian Roşu ANEXA Nr. 1*) *) Anexa nr. 1 este reprodusă în facsimil. ANEXA Nr. 2*) *) Anexa nr. 2 este reprodusă în facsimil. ANEXA Nr. 3*) *) Anexa nr. 3 este reprodusă în facsimil.
COMENTARII la Instrucţiuni 2/2016
Momentan nu exista niciun comentariu la Instrucţiuni 2 din 2016
Alte acte pe aceeaşi temă cu Instrucţiuni 2/2016
Instrucţiuni 2 2017

References: Articolul 1
 Articolul 2
 Articolul 3
 Articolul 4
 Articolul 5
 Articolul 6
 Articolul 7
 Articolul 8
 Articolul 9